China ar trimite ”o undă de șoc” lui Putin: L-ar forța să părăsească Ucraina printr-o mutare cheie
Războiul Rusiei din Ucraina continuă fără întrerupere de peste 26 de luni, iar Moscova nu dă niciun semn că ar vrea să termine prea curând conflictul. John Bryson, un expert britanic de la Universitatea Birmingham susține că China l-ar putea forța pe Vladimir Putin să părăsească Ucraina, trimițându-i ”o undă de șoc majoră” la Moscova. Aceasta s-ar putea întâmpla dacă Beijingul face o mutare cheie și își retrage sprijinul pentru Rusia.